Vaikka Pekka Rinne ei ollut pääsyyllinen 1-4-tappioon, hän joutuu katsomaan seuraavan pelin luukulta. Tuukka Rask saa näyttöpaikan Ruotsia vastaan.

Suomen päävalmentaja Lauri Marjamäki ei virallisesti julkistanut Raskin pelaamista. Rask oli kuitenkin harjoituksissa ensimmäisenä jäällä maalivahtivalmentaja Ari Hillin kanssa, mikä tarkoittaa, että hän on pelaava maalivahti.

- Ei mikään muukaan joukkue julkista maalivahtia päivää ennen, Marjamäki sanoi tiukkaan sävyyn.



Marjamäki oli pannut Suomen koostumuksia uusiksi muutenkin. Sekä Jyrki Jokipakka että Teuvo Teräväinen nousevat pelaavaan kokoonpanoon.



Jyrki Jokipakka pelaa kolmosparissa Ville Pokan parina. Muut parit ovat Olli Määttä-Sami Vatanen sekä Sami Lepistö-Rasmus Ristolainen.



Teräväinen ottaa Haulan paikan Suomen nelosketjussa Lauri Korpikosken ja Jori Lehterän viereltä. Ketjussa Lehterä siirtyy laidalta sentteriksi, ja Teräväinen pelaa laidassa.

- Tulos ensimmäisessä pelistä ollut sellainen kuin halusimme. Ihan kaikkea ei kuitenkaan ole syytä panna uusiksi, Marjamäki sanoi.